Document ID: 31998D0219

Komisijas Lēmums
(1998. gada 4. marts),
ar kuru groza Lēmumu 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu
(Dokuments attiecas uz EEZ)
(98/219/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem to trešo valstu uzņēmumu pagaidu sarakstu izveidošanai uz pārejas posmu, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Padomes Lēmumu 97/34/EK [2], un jo īpaši tā 2. panta 4. punktu,
tā kā to uzņēmumu pagaidu saraksti, kuri ražo trušu gaļu un saimniecībā audzētu medījamo dzīvnieku gaļu, ir izveidoti saskaņā ar Komisijas Lēmumu 97/467/EK [3], kurā jaunākie grozījumi izdarīti ar Komisijas Lēmumu 98/103/EK [4];
tā kā Jaunzēlande un Horvātija ir nosūtījušas to uzņēmumu sarakstu, kuri ražo trušu gaļu un saimniecībā audzētu medījamo dzīvnieku gaļu un attiecībā uz kuriem atbildīgās iestādes apliecina, ka šie uzņēmumi atbilst Kopienas noteikumiem;
tā kā tādēļ attiecībā uz Jaunzēlandi un Horvātiju var izveidot to uzņēmumu pagaidu sarakstu, kuri ražo trušu gaļu un saimniecībā audzētu medījamo dzīvnieku gaļu;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumu pievieno Lēmuma 97/467/EK pielikumam.
2. pants
Šo lēmumu piemēro no 1998. gada 20. februāra.
3. pants
Šis lēmums ir adresēts dalībvalstīm.
Briselē, 1998. gada 4. martā

Labels: 17
5
0
3
6